หุ้นปิดบวกทะยาน14จุด
ตลาดหุ้นปิดสูงสุดของวันที่ระดับ 937.21 จุด เพิ่มขึ้น 14.15 จุด หรือ 1.53%มูลค่าการซื้อขาย 32,541.02 ล้านบาท
21 ก.ย. 2553

ตลาดหุ้นปิดสูงสุดของวันที่ระดับ 937.21 จุด เพิ่มขึ้น 14.15 จุด หรือ 1.53%มูลค่าการซื้อขาย 32,541.02 ล้านบาท 
นายพงศ์ภัทร สิริพิพัฒน์ ผู้ช่วยผู้จัดการ บริษัทหลักทรัพย์ เคจีไอ (ประเทศไทย) กล่าวว่า ภาพรวมตลาดหุ้นกลับมาดูดีขึ้นหลังจากผู้ว่าธนาคารแห่งประเทศไทย (ธปท.) ออกมาให้ข่าวตั้งแต่ช่วง 11 โมงว่ายังไม่มีมาตรการใดๆออกมาคุมเงินไหลเข้ามาในตลาดตราสารหนี้ ทำให้นักลงทุนคลายกังวลและกลับเข้ามาเก็งกำไร หลังจากกังวลมาหลายวัน ส่งผลให้ดัชนีปรับตัวขึ้นค่อนข้างแรงเมื่อเทียบกับหุ้นภูมิภาค
สำหรับหุ้นกลุ่มสื่อสารมีแรงซื้อกลับเข้ามาคาดว่าเป็นการเก็งกำไรหลังจากราคาปรับตัวลงไปมาก รวมทั้งอาจคาดว่าที่สุดแล้วรัฐคงผลักดันให้เกิดขึ้น            
อย่างไรก็ตามคืนนี้ยังต้องจับตาการประชุมของธนาคารกลางสหรัฐ (เฟด) ว่าจะอัดฉีดมาตรการต่อเนื่องโดยการซื้อพันธบัตรรัฐบาลสหรัฐฯ เพิ่มเติมอีกหรือไม่ เพราะหากออกมาผิดคาดอาจสร้างความผิดหวังให้ตลาดได้
 แนวโน้มหุ้นวันพรุ่งนี้ มองแนวต้าน 940-945 จุด ส่วนแนวรับ 930 จุ กลยุทธ์ลงทุนในช่วงนี้แนะนำให้เล่นเทรดดิ้งและต้องระวังหากเงินบาทยังแข็งค่าอาจทำให้ธปท.ออกมาตรการเพิ่มเติม ซึ่งอาจมีผลต่อบรรยากาศลงทุนในตลาดหุ้นได้
5 อันดับหุ้นที่มีมูลค่าการซื้อขายสูงสุด ได้แก่BANPU ปิดที่  670.00 บาท เพิ่มขึ้น 22.00 บาท หรือ +3.40% มูลค่าการซื้อขาย 3,851.58 ล้านบาทSCC  ปิดที่ 322.00 บาท เพิ่มขึ้น 9.00 บาท หรอื +2.88% มูลค่าการซื้อขาย  1,644.19 ล้านบาทKTB ปิดที่ 15.50 บาท เพิ่มขึ้น 0.40 บาท หรือ +2.65%มูลค่าการซื้อขาย 1,574.12 ล้านบาทPTT ปิดที่ 287.00 บาท เพิ่มขึ้น 3.00 บาท หรือ +1.06% มูลค่าการซื้อขาย 1,547.58 ล้านบาทCPF ปิดที่  25.75 บาท เพิ่มขึ้น 0.75 บาท หรือ +3.00% มูลค่าการซื้อขาย 1,436.04 ล้านบาท